《同诗社诸公游白云寺分韵得千字》
明代·李德

扪萝扣禅关，长啸青云巅。山开西北日，水豁东南天。

凉叶散虚席，暝林啼清猿。浮云触石起，顷刻遍大千。

悟言造真适，谈空忘至言。何当登绝顶，俯视苍苍烟。

作者简介：明初广东番禺人，字仲修。洪武三年荐至京师，授洛阳长史，迁济南、西安二府幕，改广西义宁教谕，在职振兴文教。好为诗，晚年究洛闽之学。后人辑其诗，与黄哲、王佐、赵介为《广州四先生集》。